Vetné členy
1. V nasledujúcich vetách rozdni, či zvýraznené slovo je predmet (P) alebo príslovkové určenie miesta, času, spôsobu, príčiny (PU).
Učiteľ vysvetľoval študentom novú látku.
Domov som sa vrátil neskoro.
Večer som zaspávala s radosťou.
Mama mi darovala darček. 
Často premýšľam o cestovaní. 
Odišiel som zo školy kvôli chorobe.
Vrátim sa  v stredu. 
Janke som povedala pravdu. 
List som poslala poštou. 
Starká mi napiekla výborný koláč. 
Zo strachu som zaklamala. 

2. Zakrúžkuj pravdivé tvrdenia o vetných členoch.
a) Prístavok stojí za podstatným menom
b) Prívlastok je vždy pred podstatným menom a rozvíja ho
c) Priamy predmet je v akuzatíve bez predložky
d) Podmet môže byť vyjadrený aj iným slovným druhom než podstatným menom
e) Každá veta musí obsahovať prívlastok
f) Nezhodný prívlastok sa zhoduje s podstatným menom
g) Nezhodný prívlastok stojí za podstatným menom

3. Z nasledujúcich viet vypíš do tabuľky podmet a prísudok.
Môj starý dedko je zberateľ mincí. Prebudil sa priskoro. Silná fujavica hučala celú noc. Mladá turistka stúpa na vysokú horu. Čierno-biele čmeliaky opeľovali jarné kvietky.

4. Napíš, či sa vo vete nachádza vyjadrený alebo nevyjadrený podmet. Vyjadrený podčiarkni a nevyjadrený graficky znázorni.Lenka lúšti krížovku.
Prvý dobehol do cieľa.
Nikto nepríde.


Chorý nejde do školy.
Trinásti účastníci súťaže.
Sedím na gauči.

5. Zakrúžkuj tú možnosť, v ktorej sú napísané len nezhodné prívlastky.
a) štyri mačky, tri mesiace, lak na nechty, zodpovednosť žiaka.
b) pamiatka zosnulých, prach na pranie, ticho pred búrkou, strecha zo slamy. 
c) drevené schodisko, najlepší hráč, šál na nosenie, malé mačiatko.
6. Graficky znázorni všetky vetné členy, ktoré nájdeš v nasledujúcich vetách.

Moja staršia sestra kúpila na horách nové, krásne lyže.

Videla si Hviezdnu noc, majstrovské dielo Vincenta van Gogha, naživo?

7. Podčiarkni vo vetách prístavok.
Moja teta Eva, otcova sestra, príde ku nám sláviť Vianoce, pretože by bola úplne sama.
Pán Mihálik, nový riaditeľ, sa chystá upraviť školský poriadok.

8. Doplň vhodný prívlastok tak, aby veta dávala zmysel. V zátvorke máš napísané, aký typ prívlastku máš použiť.
______________ kabát visel na vešiaku.			(jednoduchý)
Videli sme na oblohe ___________________ oblaky. 	(viacnásobný)
Kuchárky navarili ____________ obed. 			(jednoduchý)
Muž oproti mne mal _________________ bradu.		(postupne rozvíjajúci)
_______________ sestra mi stále robí napriek. 		(viacnásobný)
Žiak nosil domov  _____________ známky.		(rozvitý)

9. Správne roztrieť do tabuľky priame a nepriame predmety.
Kúpiť zeleninu	počúvať hudbu	hovoriť o práci	Čítal noviny
Bojovať za odvahu	trhať kvety		pomoc bratovi		Dar od otca

10. Urči, či je prísudok slovesný, slovesno-menný alebo neslovesný.
Mama bola unavená z práce. 	a) slovesný	b) slovesno-menný	c) neslovesný
Päť hodín.			a) slovesný	b) slovesno-menný	c) neslovesný
Dievča bolo potichu.		a) slovesný	b) slovesno-menný	c) neslovesný
Pes – priateľ človeka.		a) slovesný	b) slovesno-menný	c) neslovesný
Mama je sekretárka.		a) slovesný	b) slovesno-menný	c) neslovesný
Žiak jedol bagetu.		a) slovesný	b) slovesno-menný	c) neslovesný
Sused buch na dvere.		a) slovesný	b) slovesno-menný	c) neslovesný
Cieľom bolo pomôcť.		a) slovesný	b) slovesno-menný	c) neslovesný
Turista vyšiel na vrchol.	a) slovesný	b) slovesno-menný	c) neslovesný
Auto prešlo na červenú.	a) slovesný	b) slovesno-menný	c) neslovesný
Potraviny Coop Jednota.	a) slovesný	b) slovesno-menný	c) neslovesný


